PÂTRI SUMME UEyERJMH* 
C1Y1LM ÜÜSSJXil 
S. D. 
Auribus ( quibus certe non caremus ) percepimus , solemne festum Tibi dicatum ac cele¬ 
bratum iri ; quale paucis mortalibus sane contingat. Ex Tua felicitate magna lætitiæ univer- 
sæ pars etiam ad nos pervenit ; nam Tuo studio ex tenebris in lucem vocati , Tuæ indefessae 
curae alumni, Tua tutela et praesidio dignitatem eximiam consecuti qui nos sumus, nomen et 
honores, quantiscunque fruimur , Tibi debemus : ergo maximas , quas possumus , atque infi¬ 
nitas gratias agimus et, tanquam Tua progenies, nihil, quod ad Te nostrae fortunae melioris 
auctorem attineat, a nobis alienum esse ducimus. 
Patieris igitur liberaliter, nos coram Te, Vir Excellentissime ! pio ac candido gaudio hodie 
exsultare. Nihilosecius tamen nonnulli recedunt a nobis familiares non eodem gaudio elati et 
quidem ii , ad quos Tuus exploratorius oculus animum non advertit ; infelices a magno na¬ 
turae scrutatore neglecti ! Atat persuasum habent , Te volentem scientemque hoc non fecisse, 
sed , ut Te ipsi excusent, variis occupationibus immersum et districtum. Nos vero, tantis fa¬ 
miliarium nostrorum doloribus vehementer commoti , audemus placide intercedere illorum 
injuriæ ac, sollicitae precis interpretes, Te suppliciter implorare, ut desertos istos Tua civitate 
recipias Tuoque favore honorifico amplectaris iisque, si non in senatoriotamen in quatuordecim 
ordinibus sedere large concedas. Tua insigni benevolentia freti , eos Tibi adducere atque sin¬ 
gulos nominare non amplius moramur. 
2 
